Aga ma ei pea kuidagi tõenäoliseks, et taaraismist kujuneks mingi meie üldisem, laiu rahvakihte haarav rahvuslik usund - vähemalt mitte ilma väga tugeva riikliku abita. Selleks on ta ideelised alused - kui ka mate­riaalsed kaasamõjurid siiski liiga vähemõjuvad. Ja ma kahtlen küllalt, kas see oleks soovitavgi - mitmel eelpool mainitud jm. põhjustel. Niipalju  kui nad ei takista rahvuslikke huvisid, on rahvusvahelised "usud" alati eelistetavamad rahvuslikest, sest siis nad teenivad ka rahvusliku kultuuri huvisid, hoides meid kontaktis teiste rahvuskultuuridega - ja omandades ka ise nii suuremat autoriteeti, sugestiivsust ja seesmistki väärtust.